b'\n_START_ARTICLE_\nMaquillador\n_START_SECTION_\nPlataforma per maquilladors\n_START_PARAGRAPH_\nA l\'octubre de 2014, l\'empresa MUA Connected (maquilladors connectats en angl\xc3\xa8s)va llan\xc3\xa7ar una plataforma global on es poden trobar tots els maquilladors t\xc3\xa8cnics i parlar sobre el camp del maquillatge i tamb\xc3\xa9 poden trobar-hi i con\xc3\xa8ixer-hi clients en l\xc3\xadnia.\n_START_SECTION_\nMaquilladors a Bollywood\n_START_PARAGRAPH_\nEl 1955 el grup de Bollywood Cine Costume Make-Up Artist & Hair Dressers\' Association (CCMAA) va crear una norma que no permetia que dones es convertissin en membres maquilladores.De totes maneres, els jutges del Tribunal Suprem de l\'\xc3\x8dndia van concloure aquesta norma constitu\xc3\xafa una violaci\xc3\xb3 de les garanties constitucionals de l\'Article 14 (dret a la igualtat), 19(1)(g) (llibertat d\'exercir qualsevol professi\xc3\xb3) i l\'Article 21 (dret a la llibertat).Els jutges del Tribunal Suprem de l\'\xc3\x8dndia van concloure que la prohibici\xc3\xb3 a les maquilladores no tenia cap motiu racional i que la causa que es volia assolir era "inacceptable, impermissible i incoherent" amb els drets constitucionals dels ciutadans. El Tribunal tamb\xc3\xa9 va trobar il\xc2\xb7legal la norma que estipulava que qualsevol artista, sigui home o dona, per a treballar a la ind\xc3\xbastria, havia d\'haver estat domiciliat durant cinc anys al lloc on volgu\xc3\xa9s treballar. El 2015 es va anunciar que Charu Khurana s\'havia convertit en la primera dona en registrar-se a la Cine Costume Make-Up Artist & Hair Dressers\' Association._NEWLINE_Al juny de 2014, la Cine Costume Make-Up Artist & Hair Dressers\' Association (CCMAA) va autoritzar una protesta oficial al set de producci\xc3\xb3 de Bang Bang! en protesta en contra d\'un maquillador estranger, Daniel Bauer (maquillador) que treballava maquillant l\'actriu principal, Katrina Kaif. La CCMAA i 15 dels seus membres van protestar al set de producci\xc3\xb3 perqu\xc3\xa8 Daniel Bauer no estava registrat, encara que s\'havia prohibit als maquilladors estrangers treballar a Bollywood. La q\xc3\xbcesti\xc3\xb3 es va resoldre quan la CCMAA va permetre a Daniel Bauer fer-se membre.'